Is-faes 1: Cynllunio astudiaeth ymchwil/ymholi

Sgyrsiau am ymchwil a chynllunio ymchwil
Ymholiad Athrawon – Llyfryddiaeth nodedig

Fel cyflwyniad i'r modiwl, trosolwg o destunau y byddwch yn eu cael yn defnyddio i'ch cefnogi i ddatblygu a gweithredu eich ymchwil.

· Maent yn hygyrch – wedi'u hysgrifennu mewn iaith glir
· Maent yn broffesiynol, gan gefnogi ymholiadau ar gyfer dysgu a datblygu athrawon
· Maent yn berthnasol i ymholiadau am datblygiad proffesiynol/gwella'r ysgol

Mae 'darlleniadau cyflym' a thestunau hirach wedi'u cynnwys.
Mae amrywiaeth o dermau i ddisgrifio 'ymholiad/ymchwiliad athrawon' yn ymddangos yn yr ystod o ffynonellau. Mae pob un yn pwysleisio nodau a dibenion ymholi ychydig yn wahanol a gyflawnir gan athrawon. Mae'r nodiadau yma wedi cynnal dewisiadau'r awduron drwy gydol y broses, e.e. 'ymholiad proffesiynol', 'ymchwil yn yr ystafell ddosbarth', 'ymchwil weithredu' ac ati.
Bell, J. (2010) Doing Your Research Project: A guide for first time researchers in education, health and social science. Maidenhead: Gwasg y Brifysgol Agored.
Mae hwn yn ganllaw sydd wedi ennill ei blwyf i gynnal prosiect ymchwil o ddim. Fe’i hanelir at y rhai sy'n gwneud gwaith ymchwil am y tro cyntaf, ac mae'n esbonio sut i ddatblygu arferion ymchwil da a sut i osgoi'r peryglon. Mae'n mynd ag ymchwilwyr o'r cam dewis pwnc hyd at gynhyrchu adroddiad terfynol sydd wedi'i gynllunio'n dda, sy’n fethodolegol gadarn ac sydd wedi'i ysgrifennu'n dda. Fe'i hysgrifennwyd mewn Saesneg clir ac nid yw'n gwneud unrhyw ragdybiaethau am wybodaeth flaenorol. Mae Bell yn cynnwys cyngor ar ystyriaethau moesegol, amrywiaeth o ddulliau a ddefnyddir yn gyffredin a all fod yn berthnasol o fewn cyd-destunau ysgol, a phenodau ar sut i chwilio am astudiaethau a llenyddiaeth berthnasol sydd eisoes yn bodoli sy'n gysylltiedig â'r pwnc dan sylw. Yn ei hanfod, mae'n ganllaw i arfer da mewn ymchwil athrawon, er nad yw wedi'i anelu at ystafelloedd dosbarth yn benodol.
Daly, C. (2013) Teachers as inquirers. Sefydliad Addysg, Prifysgol Llundain.
Dyma erthygl fer (5 tudalen), sy'n hawdd i’w darllen, sy'n gyflwyniad i helpu athrawon i ddechrau arni gyda'u hymholiadau. Mae'n ymdrin â'r ystod o faterion i feddwl amdanynt wrth ddechrau ac yn helpu i roi trosolwg o'r broses ac yn sefydlu blaenoriaethau.

Denscombe, M. (2014) The Good Research Guide for Small Scale Social Research Projects. Maidenhead: Gwasg y Brifysgol Agored.
Mae hwn yn ganllaw hynod ddefnyddiol, hawdd ei ddarllen i wneud ymchwil. Mae'n ymdrin â'r ystod o ddulliau casglu data yn fanwl, a hwn yw’r testun sy’n fwyaf defnyddiol i lawer o athrawon wrth wneud eu prosiectau ymchwil meistr. Fe’i hargymhellir yn gryf fel deunydd darllen sylfaen i ddeall yr egwyddorion sy'n sail i ymarfer ymchwil.
Hopkins, D. (2008) A Teacher’s Guide to Classroom Research. Maidenhead: Gwasg y Brifysgol Agored.
Mae'r llyfr hwn yn rhoi arweiniad ymarferol i athrawon ar sut i wneud gwaith ymchwil yn eu hystafelloedd dosbarth ac mae'n berthnasol i ysgolion sy'n dymuno gwella arfer. Mae'n 'llawlyfr' beirniadol hygyrch a chynhwysfawr sy'n esbonio'r dulliau perthnasol ar gyfer casglu data a dulliau dadansoddi. Mae'r llyfr yn egluro sut y gall ymchwil athrawon wella ymarfer mewn ystafelloedd dosbarth a chyfrannu at wella'r ysgol. Mae'n mynd yn bellach o athrawon unigol drwy ddangos sut y gall ymchwil wella arfer cydweithwyr, a chael effaith ehangach o fewn ysgolion.
Mae Hopkins yn ystyried y ffyrdd y gall athrawon brofi damcaniaeth addysgol a chymryd rhan weithredol a beirniadol mewn mentrau ysgol drwy ddefnyddio ymchwil i edrych yn fanwl ar yr hyn sy'n digwydd mewn gwirionedd a gallu gwerthuso'n effeithiol, gyda sylfaen dystiolaeth wedi'i gwreiddio'n gadarn yn yr ystafell ddosbarth. Mae Hopkins yn pwysleisio'r cyfraniad y gall ymchwil athrawon ei wneud at wella dysgu personol a thrawsnewid ysgolion. Mae'r llyfr yn darparu enghreifftiau ac astudiaethau achos darluniadol defnyddiol o ymchwil yn yr ystafell ddosbarth. Disgrifir hefyd y ffyrdd y gall ymchwil yn yr ystafell ddosbarth gael ei chyhoeddi a'i chysylltu â'r cwricwlwm, addysgu a datblygiad staff.
Ince, A. and Kitto, E. (2020) A practical guide to action research and teacher enquiry: making a difference in the early years. Llundain: Routledge.
Mae hwn yn ganllaw hygyrch i ymarferwyr y blynyddoedd cynnar ddatblygu ymchwil weithredu neu ymholi athrawon yn eu lleoliadau. Fe'i rhennir yn adrannau hawdd eu dilyn, gyda diffiniadau ac esboniadau o ymchwil weithredu ynghyd ag esboniadau o sut y gellir ei ddefnyddio yn y blynyddoedd cynnar i wella canlyniadau i blant. Defnyddir deg enghraifft o arfer i ddangos y cylch ymchwil weithredu mewn amrywiaeth o leoliadau, ac mewn perthynas ag ystod o bynciau ac oedrannau. Cefnogir y rhain gan amrywiaeth o adnoddau y gellir eu lawr lwytho y gellir eu defnyddio’n offer i gefnogi'r gwaith o gynllunio gweithgareddau ymchwil, myfyrio yn eu cylch a’u gwerthuso.
McNiff, J. and Whitehead, J. (2005) Action Research for Teachers: A practical guide. Llundain: David Fulton.
Nid yw McNiff a Whitehead yn tybio unrhyw wybodaeth flaenorol am ddulliau a thechnegau ymchwil yn y llyfr hwn. Fe’i hanelwyd at athrawon ar bob lefel sy'n destun datblygiad proffesiynol y mae angen iddynt wella eu sgiliau myfyrio ffurfiol. Eglura’n fanwl beth yw ymchwil weithredu a'i phwysigrwydd o ran datblygiad ysgol gyfan, ac yna mae'n gwahodd athrawon i roi cynnig ar ymchwil weithredu drostynt eu hunain a mabwysiadu agwedd ymchwiliol a fydd yn helpu i wella a gwerthuso arfer. Mae'n archwilio pam y dylai athrawon gymryd rhan mewn ymchwil weithredu a rhai o'r anawsterau. Ceir cyngor manwl ar gynllunio, gweithio gyda data a sut mae ymchwil weithredu yn creu 'tystiolaeth' yn sail i ddatblygu ymarfer. Mae'n cynnwys astudiaethau achos ymarferol o addysg gynradd ac uwchradd. Ystyrir bod hunanarfarnu athrawon a datblygiad ysgol gyfan yn nodau allweddol o ran ymchwil weithredu.
Pearson, J. and Mitchell, N. (2012) Inquiring in the Classroom. Asking the Questions that Matter about Teaching and Learning Llundain: Continuum 
Mae'r llyfr hwn yn rhoi trosolwg hygyrch iawn o ymholi  a'i berthnasedd i athrawon ysgol. Mae'n cynnwys penodau ar bob cam o'r cylch ymchwil weithredu ac mae'n cynnwys enghreifftiau mewn meysydd fel ymholi i gynhwysiant sy’n berthnasol iawn i gyd-destunau ystafell ddosbarth cyfoes. Ysgrifennwyd y llyfr i gefnogi ymholi athrawon o fewn datblygiad ehangach yr ysgol.
Reeves, J. and Fox, A. (2008) Practice-based Learning. Developing excellence in teaching. Caeredin: Gwasg Academaidd Dunedin (Pennod 3, tt. 28-37 yn arbennig)
Mae'r gyfrol denau hon yn rhoi trosolwg cyflawn o'r prosesau sy'n gysylltiedig â chynnal ymholiad ystyrlon yn rhan o ddatblygiad proffesiynol athrawon. Er ei bod wedi'i gwreiddio yng nghyd-destun hen gynllun Athrawon Siartredig yr Alban, mae'n berthnasol iawn i bob athro sy’n mynd ati i gynnal ymholiad. Mae'n arbennig o ddefnyddiol gan ei bod wedi'i chyd-ysgrifennu ag athrawon, ac mae'n cyfuno cyfrifon athrawon o gynnal ymholiad gyda chanllawiau tiwtoriaid a goruchwylwyr ar sut i fynd ati. Mae'r pwyslais ar gyrraedd pwnc gwerth chweil ar gyfer ymholiad, ac ar weithio gyda thair agwedd allweddol: paratoi, ymyrryd a dirnad. Mae'r awduron yn dangos pa mor bwysig yw hi i athrawon ddod i ddirnad yr hyn y maent yn ei ganfod fel ei fod o werth, nid yn unig i'w harfer eu hunain, ond i'w cydweithwyr a chymuned ehangach yr ysgol. Hwn yw un o'r llyfrau byrraf, mwyaf cyfeillgar i athrawon sydd ar gael ar y pwnc hwn.

Street, H. And Timperley, J (eds) (2005) Improving Schools through Collaborative Enquiry. Llundain: Continuum.
Archwilir ymholiad cydweithredol fel agwedd arbennig o werthfawr ar ymchwil weithredu gan Street a Timperley. Maent yn esbonio ystyr 'ymholiad cydweithredol' ac yn dangos sut y gall ymchwil weithredu gan athrawon fod yn arbennig o effeithiol o ran gwella ysgolion lle cymerir ymagwedd gydweithredol. Drwy hyn, mae athrawon yn gweithio gyda chydweithwyr i gynllunio a chynnal ymchwil, yna'n parhau i weithio gyda nhw i ddehongli canfyddiadau a gwerthuso'r hyn y gellir ei gymryd o'r ymchwil i ddatblygu ymarfer. Mae'r awduron yn dangos bod ffyrdd o rwydweithio o fewn a rhwng ysgolion yn gallu helpu i wella effeithiolrwydd ymchwil weithredu.

Wilson, E. (2017) School-based Research: A guide for education students Llundain: Sage
Mae gan y llyfr ffocws clir ar ymchwilio i'ch ymarfer eich hun ac mae'n mynd â'i ddarllenwyr drwy'r holl broses ymchwil gan gynnwys trafodaeth gadarn ynghylch pam y dylai athrawon wneud ymchwil yn yr ysgol. Y drafodaeth hon, yn y penodau cynnar, ynghyd â rhai gweithgareddau a deunydd darllen all eich helpu i 'sefydlu eich barn fyd-eang', sy'n gwneud y llyfr hwn yn arbennig o ddefnyddiol i ymchwilwyr ymarferwyr sy'n cynnal ymholiad. Mae Wilson yn trafod y berthynas rhwng gwybodaeth academaidd a gwybodaeth ymarferol (ystafell ddosbarth), yr hyn y gall ymchwil ymarferwyr ei gynnig, pwysigrwydd myfyrio a phwysigrwydd mabwysiadu ymagwedd feirniadol at ddarllen a meddyliau a chredoau rhywun. Mae hyn yn sail i ddadl dros ymarfer yn yr ystafell ddosbarth sy'n seiliedig ar feddwl beirniadol. Mae gweddill y llyfr yn ceisio egluro'r broses ymchwil fel bod athrawon yn teimlo eu bod yn gallu gwneud ymchwil yn eu hystafelloedd dosbarth. Rhannwyd y llyfr yn ddefnyddiol yn adrannau ac mae'r adran gyntaf yn canolbwyntio ar ddefnyddio ymchwil sy'n bodoli eisoes i ddeall a chynllunio eich ymchwil eich hun yn yr ystafell ddosbarth. Mae'n cynnwys pennod ar ddefnyddio ac adolygu'r llenyddiaeth ac yn crybwyll yn fras ddiben adolygiad o lenyddiaeth yn ogystal â sut i ddefnyddio seiliau data electronig a sut i osod paramedrau chwilio. Yn ogystal â phenodau ar ddylunio, moeseg a'r dulliau casglu data arferol, ceir penodau hefyd ar wahanol fethodoleg.

McNiff, J. and Whitehead, J. (2011) All you need to know about Action Research. Llundain: Sage.
Darparu gwybodaeth fanylach am ymchwil weithredu a dadansoddiad ohoni fel dull datblygu addysgol – ei hanes a'i rôl bresennol mewn datblygiad proffesiynol a gwella sefydliadol.
Gweithgaredd 1: Archwilio dadleuon ymchwil addysg cyfoes yn 'The Conversation'
‘Gwefan yw 'The Conversation' lle mae syniadau ymchwil yn cael eu cyflwyno a'u trafod.  Mae adran yn canolbwyntio ar Addysg.  Ewch ar-lein a dewis stori addysg sydd o ddiddordeb i chi a phostiwch y ddolen ar y bwrdd trafod. 



Gweithgaredd myfyriol 1:  Dod i ddeall eich cyd-destun eich hun.
Ystyriwch y datganiad dechreuol canlynol i osod eich hun yn eich meddwl mewn perthynas â materion proffesiynol sydd o ddiddordeb i chi:  
· Rwyf wedi sylwi bod...
· Rwyf bob amser wedi meddwl tybed pam...
· Rwy'n pryderu am … Rwy’n meddwl tybed beth fyddai'n digwydd pe bai...
· Mae'n ddoniol sut mae fy myfyrwyr bob amser yn...

Sut fyddech chi'n cwblhau'r datganiadau hynny?


Is-faes 2: Archwilio prosiectau ymholi ac ymchwil weithredu
Hoffem archwilio gyda chi ddulliau o gynllunio a chynnal ymchwil a'ch annog i feddwl am yr hyn sydd o ddiddordeb i chi a'r hyn yr ydych wedi sylwi arno yn eich rôl broffesiynol. 
Mae'r fideo yn drosolwg o ymchwil weithredu a chwestiynau i'w hystyried.

Getting to grips with action research for teachers
Mae'r ail ddolen i’r prosiect Ymholiad Proffesiynol Cenedlaethol ac mae'n cynnwys enghreifftiau o brosiectau y bu ysgolion ledled Cymru yn cymryd rhan ynddynt.
Guide to navigating the NPEP enquiries
Edrychwch ar y cyflwyniad PowerPoint byr ar ymchwil agos at ymarfer ac unwaith eto meddyliwch sut y gallai hyn ymwneud â'ch diddordebau a'ch syniadau eich hun.
Deunydd darllen a awgrymir: Lewis H, Brooks S, Parker, G & Thomas, D (2018) A close up on close-to-practice research: reflecting on teacher educator’s experiences of and engagement with a classroom based research project. Wales Journal of Education, 20 (1). pp. 76-92. 


Is-faes 3: Y cylch cynllunio a dylunio ymchwil

Yn ddiweddarach yn y modiwl byddwch yn archwilio dulliau fel ymchwil weithredu a dulliau astudiaeth achos ond gadewch i ni ddechrau gyda golwg syml ar y cylch cynllunio ymchwil a'r camau allweddol y bydd y modiwl hwn yn eu cynnwys.
[image: ]

Dadl: Yn ystod y cam yma o’r modiwl, ble ydych chi'n teimlo y gallai'r heriau ymchwil codi?


Is-faes 4: Ymchwil Moeseg ac Addysg

Mae'n hanfodol wrth feddwl am ymchwil eich bod yn ystyried goblygiadau moesegol yr hyn yr ydych yn ystyried ei wneud, a'r effaith y gallai eich ymchwil ei chael ar y cyfranogwyr a chi fel ymchwilydd.    I baratoi ar gyfer trafodaeth ar foeseg, edrychwch ar y deunyddiau ar safle CGA a gynlluniwyd gan academyddion ym Mhrifysgol Cymru y Drindod Dewi Sant mewn partneriaeth ag ysgolion.
Mae'r adnoddau yn gyfres o gyflwyniadau sy'n rhoi cefndir i rôl moeseg a meysydd y mae angen i chi eu hystyried.
Ar ôl i chi weld y cyflwyniadau, edrychwch yn awr ar sut i addasu’r penderfyniadau moesegol mewn cyd-destun ymchwil addysgol. Yn y gyfres o fideos, byddwch yn dysgu sut mae Ysgol Olchfa wedi mynd i'r afael â rhai o'r materion moesegol wrth wneud gwaith ymchwil mewn lleoliad ysgol uwchradd.
Presentation 1
Presentation 2
Presentation 3
Presentation 4
Dadl:  Faint o ddealltwriaeth y mae hyn wedi'i rhoi i chi i ddeall moeseg ac ystyriaethau moesegol ar gyfer eich ymchwil eich hun?


Is-faes 5
Yn rhan o'ch paratoadau ar gyfer y dydd Sadwrn cenedlaethol cyntaf ar gyfer y modiwl hwn, meddyliwch am yr hyn sydd o ddiddordeb i chi/am beth rydych chi'n chwilfrydig yn eich ymarfer eich hun.  
Meddyliwch am faes yr hoffech ei ymchwilio ac ysgrifennwch ddisgrifiad byr ohono.  (i'ch helpu gyda hyn, edrychwch ar rai o'r enghreifftiau yn y prosiect PYPC ar HWB neu efallai y bydd rhywbeth yr hoffech ei archwilio)  Pan fyddwch wedi nodi pwnc ac wedi ysgrifennu disgrifiad, cyflwynwch ef ar y bwrdd trafod a byddwn yn edrych ar y rhain fel grŵp ar y dydd Sadwrn cenedlaethol cyntaf
Meddyliwch am…..
Y garreg yn yr esgid....
Rhywbeth sy'n eich poeni chi
Rhywbeth sy'n ddiddorol i chi;
Rhywbeth yr ydych wedi dechrau sylwi arno
Rhywbeth rydych chi'n meddwl sy'n deilwng o ymdrech.
            Baumfield, Hall a Wall (2013)

Gweithgaredd Myfyriol 2: Adnabod eich problem ymchwil
Meddyliwch am faes y mae gennych ddiddordeb ynddo ac atebwch y cwestiynau canlynol 
· Beth yw'r ddadl neu'r mater penodol y mae arnaf angen / eisiau mynd i'r afael ag ef?
· Pam mae'r broblem yn bwysig?
· Pwy fydd yn elwa ar yr hyn rwy'n ei ddysgu am y broblem hon?
· Beth yw'r peth amdanaf i / fy sefyllfa sy'n gwneud hyn yn ddewis doeth i mi?
· Beth yw fy meddyliau rhagarweiniol am gwestiynau ymchwil? Neu ragdybiaeth?



Deunydd Darllen a Awgrymir

Baumfield, V. Hall,E. and Wall ,K.(2013) Action Research in Education. Learning Through Practitioner Enquiry. Sage

Hendricks, C. C. (2017). Improving schools through action research: A reflective practice approach. New Jersey: Pearson.

BERA (2018) BERA statement on Close to practice research

BERA (2017) Close to Practice Research Project: project summary and full report available to download

Brookfield, S. (1995). Becoming a Critically Reflective Teacher. Jossey-Bass.

Gweithgaredd 5: Llunio cwestiynau
[image: A group of chat bubbles

Description automatically generated]


image3.png
[ el o | | e
v i vl
— = =
.. Disgrifiadol
f— [ERTS——— = Tt
i Esboniadol
Ymagweddau





image1.jpeg




image2.jpeg
The Process:

+  Choose an area you can do something about;
«  Typically messy (McNiff 2002);

+ Research methods to suit questions;

+ Butalways...

- rigorously documented, ethical, regs compliant, reflection
underpinned by multiple voices and authentic sense of self.




